|  |
| --- |
| **IZVJEŠĆE O SAVJETOVANJU S JAVNOŠĆU****U POSTUPKU DONOŠENJA ODLUKE** **O JAVNIM PRIZNANJIMA ZADARSKE ŽUPANIJE****Nositelj izrade izvješća: Zadarska županija, Upravni odjel za pravne i zajedničke poslove****U Zadru, 18. veljače 2020. godine** |
| **Naziv akta za koji je provedeno savjetovanje s javnošću**  | Odluka o javnim priznanjima Zadarske županije |
| **Naziv tijela nadležnog za izradu nacrta / provedbu savjetovanja**  | Upravni odjel za pravne i zajedničke poslove |
| **Razlozi za donošenje akta i ciljevi koji se njime žele postići uz sažetak ključnih pitanja** | Sukladno članku 11. Zakona o lokalnoj i područnoj (regionalnoj) samoupravi („Narodne novine“ broj 33/01, 60/01-vjerodostojno tumačenje, 129/05, 109/07, 125/08, 36/09, 150/11, 144/12, 123/17, 98/19), predstavničko tijelo županije može pojedinu osobu koja je zaslužna za županiju proglasiti počasnim građaninom. Predstavničko tijelo može utvrditi i druga javna priznanja. Sukladno člancima 9. i 10. Statuta Zadarske županije („Službeni glasnik Zadarske županije“ broj 15/09, 7/10, 11/10, 4/12, 2/13, 14/13, 3/18) građane posebno zaslužne za županiju Županijska skupština može proglasiti počasnim građanima, a može dodjeljivati nagrade i druga priznanja građanima i pravnim osobama za osobite zasluge i uspjehe na svim područjima gospodarskog i društvenog života značajnim za Županiju. Nagrade i priznanja dodjeljuju se pod uvjetima i na način propisan posebnom odlukom.Donošenje nove Odluke o dodjeli javnih priznanja Zadarske županije (u daljnjem tekstu: Odluka) predlaže se radi preciznijeg uređenja postupka predlaganja i dodjele javnih priznanja u odnosu kako je isto uređeno aktualnom Odlukom o dodjeli javnih priznanja Zadarske županije („Službeni glasnik Zadarske županije“ broj 11/06).Odluka je opći akt kojim se u bitnome uređuju vrste javnih priznanja Zadarske županije, uvjeti za njihovu dodjelu, osobe koje mogu biti predložene, ovlašteni predlagatelji, postupak predlaganja, a posebno postupanje Odbora za dodjelu javnih priznanja Zadarske koji utvrđuje prijedlog i dostavlja ga Županijskoj skupštini na nadležno odlučivanje, kao i način dodjele javnih priznanja. |
| **Objava dokumenata za savjetovanje**  | Nacrt prijedloga Odluke objavljen je na internetskoj stranici Zadarske županije [www.zadarska-zupanija.hr](http://www.zadarska-zupanija.hr).  |
| **Razdoblje provedbe savjetovanja**  | Javno savjetovanje trajalo je 32 dana, a bilo je otvoreno od 15. siječnja do 15. veljače 2020. godine. |
| **Pregled prihvaćenih i neprihvaćenih mišljenja i prijedloga s obrazloženjem razloga za neprihvaćanje**  | Nije bilo primjedbi/prijedloga/komentara na objavljeni dokument. |
| **Troškovi provedenog savjetovanja** | Provedba internetskog savjetovanja nije zahtijevala dodatne financijske troškove. |